बिनिखायनो बे खेबावबो खुंथायाव थानाय दोलोनि थाथाया बे समसिम मोजां बुंनो हायो। गोसो जायोब्ला रायजोफोरानो सोलायनो हायो ।नाथायबा बिसायख’थियाव भटारफोरनि लुबैनायनि सायाव गासैबो सोनारगोन। भटारफोरा जोबनाय समसिम मा इसुखौ बांसिन गुर्थ’ लागोन बिनि सायाव गोबां सोनारनो हागौखौ नुहुरो। आसामाव गोबां गोदान-गोदान राजखान्थि दोलो जोनोम जादोंब्लाबो बिफोर दोलोआ दिनैसिम जेबो गोनां बिफाव दासिम रायजोनि राजखान्थिनि फोथाराव नुनो मोनाय जायाखै। दोलोफोरा मा सोलोजों गोहो गोरा बिजेपि दोलोनि हेंथा बिसायख’थियाव ओंखारगोन ? आरो मा मोनसे गोहो गोरानि बिफाव लागोन बेयो नायथाव जागोन ?